7. โครงสร้างเงินทุน

7.1 หลักทรัพย์ของบริษัท

  l ทุนจดทะเบียน

หุ้นสามัญ 750,000,000 หุ้น มูลค่าหุ้นละ 1.00 บาท เป็นจำนวนเงิน 750,000,000 บาท

หุ้นบุริมสิทธิแปลงสภาพได้ 240,000,000 หุ้น มูลค่าหุ้นละ 1.00 บาท เป็นจำนวนเงิน 240,000,000 บาท

  l ทุนชำระแล้ว

  หุ้นสามัญ 707,000,000 หุ้น มูลค่าหุ้นละ 1.00 บาท เป็นจำนวนเงิน 707,000,000 บาท

  หุ้นบุริมสิทธิแปลงสภาพได้ 240,000,000 หุ้น มูลค่าหุ้นละ 1.00 บาท เป็นจำนวนเงิน
  240,000,000 บาท

  l จำนวน มูลค่า เงื่อนไขและลักษณะบุคคลที่ถือหุ้นบุริมสิทธิ

  เมื่อวันที่ 30 พฤษภาคม 2544 ที่ประชุมวิสามัญผู้ถือหุ้นได้มีมติอนุมัติการเพิ่มทุนของบริษัทฯ
  เพื่อออกหุ้นบุริมสิทธิที่แปลงสภาพเป็นหุ้นสามัญได้จำนวน 24
  ล้านหุ้นเพื่อเสนอขายให้แก่ผู้ร่วมลงทุนบริษัท แอพซิลอน เวนเจอร์ส พีทีอี จำกัด
  (เป็นบริษัทลูกซึ่งถือหุ้นโดย บริษัท แค็ปเพล เทเลคอมมิวนิเคชั่นส์ แอนด์ ทรานส์ปอเตชั่น จำกัด
  ร้อยละ 100) ในราคาหุ้นละ 10 บาทพร้อมใบสำคัญแสดงสิทธิในการซื้อหุ้นสามัญจำนวน 16
  ล้านหน่วยในราคาหน่วยละศูนย์บาท

  l จำนวนหุ้นและผลกระทบต่อสิทธิในการออกเสียงของผู้ถือหุ้นจากการออก Thai Trust Fund
  หรือ NVDR

  ไม่มีหุ้นจากการออก The Trust Fund หรือ NVDR

  l ลักษณะสำคัญของหลักทรัพย์หุ้นบุริมสิทธิแปลงสภาพ

l หุ้นบุริมสิทธิ

  หุ้นบุริมสิทธิ 1 หุ้น มูลค่าที่ตราไว้หุ้นละ 1.00 บาทสามารถแปลงสภาพเป็นหุ้นสามัญได้ 1
  หุ้นในราคาหุ้นละ 1.00 บาท หุ้นบุริมสิทธิดังกล่าวมีสิทธิเช่นเดียวกับหุ้นสามัญทุกประเภท
  เว้นแต่สิทธิการได้รับชำระส่วนแบ่งคืนทุนก่อนหุ้นสามัญในกรณีที่ชำระบัญชีเลิกบริษัทและไม่จำกัดอายุแปลงสภาพตลอดจนไม่มีตลาดรองของหุ้นบุริมสิทธิรองรับแต่สามารถโอนเปลี่ยนมือได้
  ณ วันที่ 31 ธันวาคม 2548 แอพซีลอน เวนเจอร์ส พีทีอี แอลทีดี
  ในฐานะผู้ถือหุ้นบุริมสิทธิดังกล่าวยังมิได้ใช้สิทธิแปลงสภาพ
  หุ้นบุริมสิทธิดังกล่าวไม่มีหลักประกันและไม่มีการจัดอันดับความน่าเชื่อถือ

l ใบสำคัญแสดงสิทธิที่จะซื้อหุ้น

  เมื่อวันที่ 6 ตุลาคม 2549 ที่ประชุมคณะกรรมการบริษัทครั้งที่ 4/2549 และเมื่อวันที่ 10
  พฤศจิกายน 2549 ที่ประชุมวิสามัญผู้ถือหุ้น ครั้งที่
  1/2549ได้มีมติอนุมัติให้จัดสรรใบสำคัญแสดงสิทธิซื้อหุ้นสามัญของบริษัทฯ จำนวน 43,000,000
  หน่วย ให้แก่กรรมการและพนักงานโดยไม่คิดมูลค่าให้แก่กรรมการ และ/หรือพนักงานของบริษัท
  เป็นจำนวนไม่เกินกว่า 35 ราย ในรอบระยะเวลา 12 เดือน
  เพื่อเป็นการตอบแทนการทำงานของกรรมการและ/หรือพนักงานของบริษัท ใบสำคัญแสดงสิทธิ 1
  หน่วยใช้สิทธิซื้อหุ้นสามัญได้ 1 หุ้นในราคาใช้สิทธิเท่ากับ 1.76
  บาทต่อหุ้น(อาจเปลี่ยนแปลงในภายหลังตามเงื่อนไขการปรับสิทธิ) มีอายุของใบสำคัญแสดงสิทธิ 5
  ปี
  ห้ามโอนเปลี่ยนมือให้บุคคลใดโดยผู้ที่ถือใบสำคัญแสดงสิทธิจะต้องมีสภาพเป็นกรรมการและ/หรือพนักงานของบริษัทในวันกำหนดใช้สิทธิคือวันทำการสุดท้ายของเดือนพฤษภาคมและเดือนพฤศจิกายนตลอดอายุของใบสำคัญแสดงสิทธิ
  ยกเว้นในกรณีวันกำหนดการใช้สิทธิครั้งสุดท้าย ให้เท่ากับระยะเวลา 5
  วันทำการก่อนวันที่ใบสำคัญแสดงสิทธิหมดอายุ
  ซึ่งการจัดสรรในครั้งนี้ไม่มีผู้ใดได้รับจัดสรรใบสำคัญแสดงสิทธิเกินร้อยละ 5
  และคณะกรรมการของบริษัทจะเป็นผู้กำหนดวันออกและเสนอขายใบสำคัญแสดงสิทธิในครั้งนี้
  ภายหลังจากที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์

  ตลอดอายุของใบสำคัญแสดงสิทธิที่จะซื้อหุ้นสามัญที่กำหนดไว้ 5 ปี ซึ่งกำหนดการใช้สิทธิครั้งสุดท้าย
  ในเดือนพฤษภาคม 2554 นั้น ไม่มีกรรมการหรือพนักงานท่านใดมาขอใช้สิทธิ
  ทำให้จำนวนใบสำคัญแสดงสิทธิที่จะซื้อหุ้นสามัญคงเหลือครบจำนวน 43,000,000 หน่วย
  ซึ่งบริษัทจะต้องดำเนินการลดทุนจำนวน 43,000,000 บาท เพื่อให้เป็นไปตามกฎหมายต่อไป

  ตามมติที่ประชุมคณะกรรมการบริษัท ครั้งที่ 5/2544 ประชุมเมื่อวันที่ 25 เมษายน 2544 และ
  ประชุมวิสามัญผู้ถือหุ้น ครั้งที่ 1/2544 ประชุมเมื่อวันที่ 30 พฤษภาคม 2544 ให้ บริษัท
  เอสวีโอเอ จำกัด(มหาชน) ออกใบสำคัญแสดงสิทธิที่จะซื้อหุ้นสามัญ จำนวน 16,000,000
  หน่วย(ที่สามารถโอนได้) ควบคู่กับการเสนอขายหุ้น บุริมสิทธิ์(ที่แปลงสภาพได้) จำนวน
  24,000,000 หุ้น ให้แก่ Apsilon Ventures Pte Ltd.(“Apsilon”)
  ซึ่งเป็นผู้ลงทุนประเภทสถาบันตามประกาศคณะกรรมการกำกับหลักทรัพย์และตลาดหลักทรัพย์ นั้น

  ต่อมาเมื่อวันที่ 27 พฤศจิกายน 2546 บริษัทฯ ได้จัดประชุมวิสามัญผู้ถือหุ้น ครั้งที่ 1/2546
  บริษัทฯ ได้พิจารณาเปลี่ยนแปลงมูลค่าที่ตราไว้จากมูลค่าหุ้นละ 10 บาท เป็นมูลค่าหุ้นละ 1 บาท
  และพิจารณาอนุมัติการปรับราคาการใช้สิทธิและอัตราการใช้สิทธิของใบสำคัญแสดงสิทธิที่จะซื้อหุ้นสามัญเพื่อให้สอดคล้องกับการเปลี่ยนแปลงมูลค่าที่ตราไว้ของหุ้น
  ดังนั้นคงเหลือจำนวนหน่วยของใบสำคัญแสดงสิทธิที่จะซื้อหุ้นสามัญของบริษัทที่ยังไม่ใช้สิทธิหลังจากการปรับราคาการใช้สิทธิและอัตราการใช้สิทธิของใบสำคัญแสดงสิทธิที่จะซื้อหุ้นสามัญเปลี่ยนแปลงจาก
  8,496,000 หน่วย ในราคาหน่วยละ 10 บาท เป็นจำนวน 84,960,000 หน่วย
  ในราคาหน่วยละ 1 บาท โดยแบ่งเป็นของ Apsilon Ventures Pte Ltd. จำนวน
  24,037,850 หน่วย และ นายมินทร์ อิงค์ธเนศ จำนวน 60,922,150 หน่วย เมื่อวันที่ 22
  มิถุนายน 2554
  มีผู้ถือใบสำคัญแสดงสิทธิที่จะซื้อหุ้นได้แสดงความจำนงใช้สิทธิที่จะซื้อหุ้นสามัญดังกล่าว จำนวน
  60,922,150 หน่วย

และเมื่อวันที่ 5 กรกฎาคม 2554 มีผู้ถือใบสำคัญแสดงสิทธิที่จะซื้อหุ้นได้แสดง

ความจำนงใช้สิทธิที่จะซื้อหุ้นสามัญดังกล่าว จำนวน 24,037,850 หน่วย

  ดังนั้น บริษัทฯ ขอเรียนให้ทราบว่า บริษัทฯ ได้จดทะเบียนเปลี่ยนแปลงทุนชำระแล้วจาก
  922,962,150 บาท เป็นทุนชำระแล้ว 947,000,000 บาท ต่อกรมพัฒนาธุรกิจการค้า
  กระทรวงพาณิชย์ เป็นที่เรียบร้อยแล้ว เมื่อวันที่ 12 กรกฎาคม 2554

  l ข้อตกลงระหว่างผู้ถือหุ้นรายใหญ่ที่มีผลกระทบต่อการออกและเสนอขายหลักทรัพย์

  หรือการบริหารงานของบริษัทและสาระสำคัญที่มีผลต่อการดำเนินงาน

ไม่มีข้อตกลงที่มีผลกระทบดังกล่าว

7.2 ผู้ถือหุ้น : สิทธิและความเท่าเทียมกัน

ในปี 2554 บริษัทฯมีการประชุมผู้ถือหุ้นทั้งหมด 1 ครั้ง เป็นประชุมสามัญประจำปี 2554

1 ครั้ง
การประชุมผู้ถือหุ้นบริษัทฯได้จัดขึ้นที่สำนักงานใหญ่ของบริษัทฯและบริษัทฯได้จัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม 10-14
วันทำการโดยในแต่ละวาระมีความเห็นของคณะกรรมการประกอบ และมีการบันทึกการประชุมถูกต้อง
ครบถ้วน เพื่อให้ผู้ถือหุ้นสามารถตรวจสอบได้
นอกจากนี้บริษัทฯได้เพิ่มทางเลือกให้กับผู้ถือหุ้นโดยให้กรรมการอิสระทั้งสามท่านเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

ณ วันที่ 14 มีนาคม 2554 (ซึ่งเป็นวันปิดสมุดทะเบียนผู้ถือหุ้นล่าสุด) รายชื่อผู้ถือหุ้นสูงสุด 10
รายแรกประกอบด้วย (จำนวนหุ้นสามัญและหุ้นบุริมสิทธิ รวม 862,040,000 หุ้น)

+-------+-------------------------------------------+----------+------+
| ลำดับที่ | รายชื่อผู้ถือหุ้น                                | จำนวนหุ้น  | สัด   |
|       |                                           |          | ส่วนร |
|       |                                           | ที่ถือ      | ้อยละ |
+-------+-------------------------------------------+----------+------+
| 1     | แอพซีลอน เวนเจอร์ส พีทีอี แอลทีดี เป็นบริษัทในเครือ  | 240      | 2    |
|       |                                           | ,000,000 | 7.84 |
|       | Keppel Telecommunications and             |          |      |
|       | Transportation LTD                        |          |      |
+-------+-------------------------------------------+----------+------+
| 2     | นายมินทร์ อิงค์ธเนศ                           | 111      | 1    |
|       |                                           | ,574,300 | 2.94 |
+-------+-------------------------------------------+----------+------+
| 3     | บริษัท ไทยเอ็นวีดีอาร์ จำกัด                     | 66       | 7.69 |
|       |                                           | ,321,160 |      |
+-------+-------------------------------------------+----------+------+
| 4     | Nomura Singap                             | 38       | 4.46 |
|       | ore Limited – Customer Segregated Account | ,423,890 |      |
|       |                                           |          |      |
|       | ถือแทน แอพซีลอน เวนเจอร์ส พีทีอี แอลทีดี          |          |      |
+-------+-------------------------------------------+----------+------+
| 5     | นายสมบัติ สุวรรณสิงห์                          | 15       | 1.74 |
|       |                                           | ,001,100 |      |
+-------+-------------------------------------------+----------+------+
| 5     | บริษัท คาปิโอลานี(ประเทศไทย) จำกัด             | 14       | 1.68 |
|       |                                           | ,500,040 |      |
+-------+-------------------------------------------+----------+------+
| 6     | นายกำธร พูนศักดิ์อุดมสิน                        | 12       | 1.41 |
|       |                                           | ,173,100 |      |
+-------+-------------------------------------------+----------+------+
| 8     | นายนพดล อนุรักษ์ชัยวิทย์                        | 10       | 1.25 |
|       |                                           | ,801,800 |      |
+-------+-------------------------------------------+----------+------+
| 9     | นายณฤทธิ์ เจียอาภา                           | 10       | 1.19 |
|       |                                           | ,238,700 |      |
+-------+-------------------------------------------+----------+------+
| 10    | บริษัท ที.เค.เอส.เทคโนโลยี จำกัด(มหาชน)        | 9        | 1.04 |
|       |                                           | ,000,000 |      |
+-------+-------------------------------------------+----------+------+

การประชุมผู้ถือหุ้น

ในการประชุมสามัญผู้ถือหุ้นประจำปี 2554 มีกรรมการเข้าร่วมประชุมทั้งสิ้น 9 ท่าน
และมีประธานกรรมการตรวจสอบได้เข้าร่วมประชุมรวมทั้งผู้บริหารระดับสูงของบริษัทและผู้ตรวจสอบบัญชีของบริษัท
โดยประธานกรรมการซึ่งเป็นประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบผลการดำเนินงานของบริษัทฯรวมทั้งเปิดโอกาสให้ซักถามแสดงความคิดเห็นและเสนอแนะในเรื่องต่างๆบริษัทได้ทำการบันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

7.3 นโยบายการจ่ายเงินปันผล

-   นโยบายการจ่ายเงินปันผลของบริษัทฯที่จ่ายให้ผู้ถือหุ้น

  ตามมติที่ประชุมคณะกรรมการ ครั้งที่ 1/2554 ประชุมเมื่อวันที่ 24 กุมภาพันธ์ 2554
  ได้พิจารณาอนุมัติให้เปลี่ยนแปลงนโยบายการจ่ายเงินปันผลของบริษัท
  เพื่อให้สอดคล้องกับคำชี้แจงกรมพัฒนาธุรกิจการค้า เรื่อง
  แนวทางปฎิบัติทางบัญชีในการจ่ายเงินปันผล ตามพระราชบัญญัติบริษัทมหาชนจำกัด พ.ศ. 2535
  ลงวันที่ 25 เมษายน 2550
  ที่กำหนดให้การจ่ายเงินปันผลจะต้องจ่ายจากเงินกำไรซึ่งเกิดจากผลการประกอบการในรอบปีบัญชีตามหลักฐานจากงบการเงินเฉพาะกิจการ
  ณ วันสิ้น รอบปีบัญชี นโยบายการจ่ายเงินปันผลของบริษัท
  ที่เปลี่ยนแปลงตามมติที่ประชุมคณะกรรมการ ครั้งที่ 1/2554 มีรายละเอียด ดังนี้

  ”บริษัทฯมีนโยบายจ่ายเงินปันผลไม่ต่ำกว่าร้อยละ 60
  ของกำไรสุทธิของงบการเงินเฉพาะกิจการหลังหักขาดทุนสะสมและหักเงินสำรองตามกฎหมาย
  แต่อย่างไรก็ตามอัตราการจ่ายเงินปันผลดังกล่าวจะขึ้นอยู่กับกระแสเงินสดและภาระการลงทุนของบริษัทและบริษัทในเครือรวมถึงความจำเป็นและความเหมาะสมอื่นในอนาคต
  โดยที่งบการเงินเฉพาะกิจการจะต้องมีกำไรสุทธิและไม่มีขาดทุนสะสม
  ทั้งนี้ขึ้นอยู่กับความเห็นชอบของคณะกรรมการและความสามารถในการจ่ายเงินปันผลของบริษัทฯ
  โดยจะต้องได้รับความเห็นชอบจากที่ประชุมผู้ถือหุ้น”

  โดยที่ผลการดำเนินงานในปี 2554 บริษัทฯ มีกำไรสุทธิจากงบการเงินเฉพาะกิจการ
  88,554,004 บาท ดังนั้นที่ประชุมคณะกรรมการบริษัทฯ ครั้งที่ 1/2555 ในวันที่ 27 กุมภาพันธ์
  2555 จึงเห็นควรนำเสนอให้ที่ประชุมผู้ถือหุ้นอนุมัติจ่ายเงินปันผลร้อยละ 60
  ของกำไรสุทธิหลังหักสำรองตามกฎหมายแล้วคงเหลือเป็นกำไรสุทธิจำนวน 84,126,304 บาท
  คิดเป็นเงินปันผลที่จะต้องจ่ายเท่ากับ 50,191,000 บาท หรือคิดเป็นเงินปันผลต่อหุ้น 0.053
  บาท

-   นโยบายการจ่ายเงินปันผลของบริษัทร่วมที่จ่ายให้บริษัท

  บริษัท ไอที ซิตี้ จำกัด (มหาชน) (บริษัทร่วม)
  มีนโยบายจ่ายเงินปันผลให้ผู้ถือหุ้นในอัตราไม่ต่ำกว่าร้อยละ 50
  ของกำไรสุทธิหลังหักภาษีเงินได้นิติบุคคลอย่างไรก็ตามบริษัทอาจกำหนดให้การจ่ายเงินปันผลมีอัตราน้อยกว่าอัตราที่กำหนดข้างต้นได้หากบริษัทมีความจำเป็นที่จะต้องนำเงินกำไรสุทธิจำนวนดังกล่าวมาใช้เพื่อขยายการดำเนินงานของบริษัทต่อไปทั้งนี้ขึ้นอยู่กับความเห็นชอบของคณะกรรมการและความสามารถในการจ่ายเงินปันผลของบริษัทฯโดยจะต้องได้รับความเห็นชอบจากที่ประชุมผู้ถือหุ้น

  บริษัท ดาต้าวัน เอเชีย(ประเทศไทย) จำกัด (บริษัทในเครือ)
  มีนโยบายจ่ายเงินปันผลให้ผู้ถือหุ้นในอัตราร้อยละ 50 ของกำไรสุทธิ
  ทั้งนี้ขึ้นอยู่กับความเห็นชอบของคณะกรรมการและความสามารถในการจ่ายเงินปันผลของบริษัทฯโดยจะต้องได้รับความเห็นชอบจากที่ประชุมผู้ถือหุ้น

  บริษัท ลีซ อิท จำกัด (บริษัทในเครือ) มีนโยบายจ่ายเงินปันผลให้ผู้ถือหุ้นในอัตราร้อยละ 50
  ของกำไรสุทธิ
  ทั้งนี้ขึ้นอยู่กับความเห็นชอบของคณะกรรมการและความสามารถในการจ่ายเงินปันผลของบริษัทฯโดยจะต้องได้รับความเห็นชอบจากที่ประชุมผู้ถือหุ้น

  บริษัท เอบิคส์ ดีเวลลอปเมนต์ จำกัด มีนโยบายจ่ายเงินปันผลให้ผู้ถือหุ้นในอัตราร้อยละ 50
  ของกำไรสุทธิ
  ทั้งนี้ขึ้นอยู่กับความเห็นชอบของคณะกรรมการและความสามารถในการจ่ายเงินปันผลของบริษัทฯโดยต้องได้รับความเห็นชอบจากที่ประชุมผู้ถือหุ้น

  บริษัท เอซิส คอมพิวเตอร์ จำกัด มีนโยบายจ่ายเงินปันผลให้ผู้ถือหุ้นในอัตราร้อยละ 50
  ของกำไรสุทธิ
  ทั้งนี้ขึ้นอยู่กับความเห็นชอบของคณะกรรมการและความสามารถในการจ่ายเงินปันผลของบริษัทฯโดยต้องได้รับความเห็นชอบจากที่ประชุมผู้ถือหุ้น

  (หมายเหตุ: ตั้งแต่ 1 มีนาคม 2553 บจ. เอซิส คอมพิวเตอร์
  ได้โอนย้ายธุรกิจเข้ามาดำเนินการในบมจ. เอสวีโอเอ)